b'\n_START_ARTICLE_\nPaavo Joensalo\n_START_PARAGRAPH_\nPaavo Joensalo (s. 23. tammikuuta 1942 Kauhava) on suomalainen arkkitehti, itseoppinut s\xc3\xa4velt\xc3\xa4j\xc3\xa4, n\xc3\xa4ytelm\xc3\xa4kirjailija ja kulttuurituottaja._NEWLINE_Joensalo valmistui Teknillisest\xc3\xa4 korkeakoulusta 1967 ja toimi Imatran kaupunginarkkitehtina 1975-1985, Joensuun 2. kaupunginarkkitehtina 1985\xe2\x80\x931987, konsultointiteht\xc3\xa4viss\xc3\xa4 Yritystaito Oy:ss\xc3\xa4 1987-1995 ja sen j\xc3\xa4lkeen toimitusjohtajana perustamassaan Joensalo Oy:ss\xc3\xa4. Joensalon tunnetuin suunnitteluty\xc3\xb6 on lahtelaisen taiteilijan Matti Koskelan Domino-elementtij\xc3\xa4rjestelm\xc3\xa4\xc3\xa4 k\xc3\xa4ytt\xc3\xa4en rakennettu lasipintainen ateljeekoti. _NEWLINE_Suistamolaiseen H\xc3\xa4rk\xc3\xb6sten runonlaulajasukuun kuuluva Joensalo luo monipuolisesti musiikkia, musiikkiteatteria ja oopperaa toimien k\xc3\xa4sikirjoittajana ja libretistin\xc3\xa4, s\xc3\xa4velt\xc3\xa4j\xc3\xa4n\xc3\xa4 ja tuottaja-toiminnanjohtajana  Pohjois-Karjalan Liperiin perustamansa Eettisesti Innovatiiviset Kulttuurin Uudistajat EIKU ry:n produktioissa._NEWLINE_Joensalo opiskeli nuorena pianonsoittoa ja laulua ja on toiminut Polyteknikkojen kuorossa, Imatran kamarikuorossa ja Savonlinnan oopperajuhlakuorossa.'